Justin Bieber: Never Say Never

Justin Bieber: Never Say Never on vuonna 2011 ilmestynyt 3D-dokumenttielokuva, jonka pääosassa on laulaja Justin Bieber. Se julkaistiin 11. helmikuuta 2011.

Elokuva seuraa pop-laulaja Justin Bieberia hänen vuoden 2010 My World Tour -kiertueellaan, joka kulminoituu 31. elokuuta loppuunmyytyyn konserttiin New Yorkin Madison Square Gardenissa. Elokuva esittelee muun muassa hänen innostuneita fanejaan.

Elokuvassa haastatellaan useita ihmisiä, mutta Bieberia itseään ei. Elokuva sisältää myös kuvamateriaalia Bieberin kotikaupungista ja lapsuudesta.

Elokuva tuotti ensi-iltaviikonloppunaan 30,3 miljoonaa Yhdysvaltain dollarin lipputulot ja sen ohitti vain täpärästi Just Go With It 31 miljoonalla dollarilla. Kaiken kaikkiaan elokuva tuotti maailmanlaajuisesti 99 miljoonaa dollaria, ja se on näin Yhdysvaltain historian tuottoisin konserttielokuva ja kolmanneksi tuottoisin dokumenttielokuva.

Henkilöt
 Justin Bieber
 Usher
 Miley Cyrus
 Jaden Smith
 Sean Kingston
 Snoop Dogg
 Ludacris
 Boyz II Men

Lähteet 

Vuoden 2011 yhdysvaltalaiset elokuvat
Vuoden 2011 dokumenttielokuvat
Yhdysvaltalaiset dokumenttielokuvat
Konserttielokuvat
3D-elokuvat
Jon M. Chun ohjaamat elokuvat